Orad

orad(雨)

O pinangan no serayan a matefad i ’orirw(地球) ko ’orad. Ma’itad ko lahod i kakarayan a malamimingay a nanom, ano adihay kona mimingay a nanom i, malato’em/malacahid. Ano tahira ko katefadan a tingting nona to’em i, matefad to i sera no ’orirw, orasaka, ma’orad, o sakaira no ’orad konini. Cowa kanga’ay awa ko ’orad i ’orirw, o sakaira no nanom to saka’orip no ma’oripay ato pinalengaw kona ’orad, mangalef koya miraayay to ’alo a pinalengaw, dengan a cecay to sakaira naira to nanom kona katefad no ’orad.

 Mala’orad 

Nanomamangay a nanom a malato’em i, o hananay. Ano malnanonanomay a to’em koya to’em i, nga’ay hokiya matefad ko nanom, itira i sakatangsol nira a adihay ato kata’angay ko ’orad (cecay a ’orad maedang o kasa’opo no cecay so’ot no ca’ol(一百萬) a nanom i to’em).

 O pido^do no lahod a mala’orad 

1. O nanom i to’em la’itad sa a ta’angay a ta’angay

2. Masatontol ko to’em matateko haca ko nanom, kareteng.

 O padetengan no tamdaw a miki’orad 

Nanoti:ya ho mikilim ko tamdaw to lalan no piki’orad, palesapen no tamdaw ko saki’orad a tayhi i kaitiraan no to’em i kakarayan, hay mala’itad ko nanom a mala’orad a matefad.

 ’orad no faliyos 

Macakat koya mingtaay to sifo no fali ’aliyos a lawacay a fali, mafoyor(影響) nira ko lahod a ma’itad a matefad ko nanom, o ’orad no faliyos hananay konini. Oya itiraay i faedetay a fali ’aliyos ato itiraay i lafa^faay(溫) a fali ’aliyos ko sarariday ira ko nanom a matefad.

Kasasiwasiw:Farangaw 'Amis